Rena ligger i Åmot kommune og er et godt sted å bo og leve. Rena leir har svært gode treningsfasiliteter, med friidrettsbane, flere styrkerom, løpestier, svømmehall og preparert lysløype på vinterstid. Rena sentrum har et godt utvalg av butikker og spisesteder, samt Høgskolen i Innlandet med en rekke studietilbud.
Åmot kommune har blant annet alpinbakke, aktiv fallskjermklubb, badestrand med stupetårn, gode jaktmuligheter, stort skiløypenettverk, hoppbakke og motocrossbane. Dersom du skulle ønske ytterligere byfasiliteter, er det 25 minutter til Elverum, 50 minutter til Hamar og 2 timer til Oslo med bil.